CELEX: 32021D0087
Language: sk
Date: 2021-01-26 00:00:00
Title: Rozhodnutie Politického a bezpečnostného výboru (SZBP) 2021/87 z 26. januára 2021 o vymenovaní veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2019/1613 (ATALANTA/1/2021)

28.1.2021   
               
               
                  SK
               
               
                  Úradný vestník Európskej únie
               
               
                  L 30/4
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2021/87
         z 26. januára 2021
         o vymenovaní veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2019/1613 (ATALANTA/1/2021)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1), a najmä na jej článok 6,
         keďže:
         
                     (1)
                  
                  
                     Podľa článku 6 ods. 1 jednotnej akcie 2008/851/SZBP Rada poverila Politický a bezpečnostný výbor (ďalej len „PBV“) prijímať rozhodnutia o vymenovaní veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta).
                  
               
                     (2)
                  
                  
                     PBV prijal rozhodnutie (SZBP) 2019/1613 (2), ktorým bol 25. septembra 2019 za veliteľa operácie EÚ od 1. októbra 2019 vymenovaný generálmajor Antonio PLANELLS PALAU.
                  
               
                     (3)
                  
                  
                     Španielsko navrhlo, aby po generálmajorovi Antoniovi PLANELLSOVI PALAUOVI zastával funkciu veliteľa operácie EÚ kontradmirál Eugenio DÍAZ DEL RÍO.
                  
               
                     (4)
                  
                  
                     Vojenský výbor EÚ 17. decembra 2020 podporil vymenovanie kontradmirála Eugenia DÍAZA DEL RÍA za veliteľa operácie EÚ pre Atalanta od 19. februára 2021.
                  
               
                     (5)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami,
                  
               PRIJAL TOTO ROZHODNUTIE:
         
            Článok 1
            Kontradmirál Eugenio DÍAZ DEL RÍO sa týmto od 19. februára 2021 vymenúva za veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta).
         
         
            Článok 2
            Rozhodnutie (SZBP) 2019/1613 sa týmto zrušuje.
         
         
            Článok 3
            Toto rozhodnutie sa uplatňuje od 19. februára 2021.
         
         
            V Bruseli 26. januára 2021
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 301, 12.11.2008, s. 33.
         
            (2)  Rozhodnutie Politického a bezpečnostného výboru (SZBP) 2019/1613 z 25. septembra 2019 o vymenovaní veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) (ATALANTA/3/2019) (Ú. v. EÚ L 250, 30.9.2019, s. 84).